Squamata

Ezkatatsuak (Squamata) narrastien ordenarik handiena da, tartean muskerrak eta sugeak dituena. Ordena honen kideen ezaugarri nagusia ezkatak izatea da. Narrasti ordenen artean tamaina aldaketa gehien duena da, 16 milimetrozko Sphaerodactylus ariasae izeneko geko eta 8 metroko anakonda berde (Eunectes murinus) artean izanik.

Taxonomia 
Ezkatatsuak betidanik hiru azpiordenatan banatuak izan ziren:

 Lacertilia edo saurioak - muskerrak
 Serpentes edo ofidioak - sugeak
 Amphisbaenia - lurpeko sugeak

Hala ere, ematen du saurioak parafiliatikoak direla eta bi azpiordenatan sailkatu dituzte, nahiz eta sailkapena behin betikoa izan ez. Hona hemen sailkapen modernoa:

 Iguania azpiordena (iguanak eta kameleoiak)
 Scleroglossa azpiordena
 Gekkota infraordena (gekoak)
 Anguimorpha infraordena (baranoak eta ziraunak)
 Scincomorpha infraordena (Scincidae, Teiidae eta europar muskerrak)
 Serpentes azpiordena (sugeak)
 Alethinophidia infraordena (sugegorriak, boak eta kobrak)
 Scolecophidia infraordena
 Amphisbaenia azpiordena (Lurpeko sugeak)

Erreferentziak